open-index/open-wikipedia-markdown huggingface dataset:
Raja Abdul Rahman

**Yamtuan Muda Riau VII** **Raja Abdul Rahman Ibni Yamtuan Muda Riau VI Raja Ja'afar**  

ialah Yang di-Pertuan Muda Riau ke-7. Dilantik pada tahun 1831 menggantikan ayahandanya, Yang di-Pertuan Muda Riau keenam Raja Ja'afar Ibni Raja Haji Fisabilillah. oleh Sultan Muhammad Shah. Bermula daripada baginda, semua Yang di-Pertuan Muda selepas baginda ialah keturunan Daeng Chelak, Yang Dipertuan Muda II. Pada zaman pentadbiran baginda, lanun-lanun sangat berleluasa tetapi berjaya dihapuskan secara berperingkat peringkat dengan bantuan pihak Belanda.

## Kemangkatannya
Baginda mangkat di Pulau Penyengat dan dimakamkan di sana juga pada tahun 1844.  

## Rujukan
* 

## Lihat juga
* Sejarah Johor
* Kesultanan Lingga-Riau
* Sejarah Singapura
* Sultan Johor
Raja Ali bin Raja Jaafar

**Almarhum Yamtuan Muda Riau VIII** **Raja Ali Ibni Almarhum Yamtuan Muda Riau VI Raja Ja'afar**   

menjadi Yang di-Pertuan n Muda Riau ke-8 pada tahun 1844 berikutan kemangkatan saudaranya, Raja Abdul Rahman, Yang di-Pertuan Muda ke-7.

Pada zaman baginda memerintah, Riau khususnya Pulau Penyengat yang merupakan pulau kediaman Yang di-Pertuan Muda menjadi pusat pendidikan agama Islam yang terkenal pada abad ke-19. Raja Ali sendiri ialah seorang raja yang sangat mengambil berat tentang hal ehwal agama Islam.

Baginda telah membina banyak pusat pendidikan Islam dan menjemput para ulama supaya mengajar di Riau. Baginda juga sering meminta nasihat daripada sepupu-sepupu baginda yang mahir dalam ilmu agama terutama Raja Ali Haji, putera Raja Haji Ahmad ibni Raja Haji.

Baginda juga melarang rakyatnya bermain judi dan meminum arak serta mengharamkan segala muzik yang melalaikan. Baginda menjalankan undang-undang syariah dan mewajibkan pemakaian tudung dan menghukum mereka yang melalaikan solat terutama Solat Jumaat.

Malah baginda juga sering berkunjung ke rumah para pembesar dan rakyatnya untuk bertanyakan keperluan mereka. 

Sikap baginda yang ramah tanpa mengenal batas umur, pangkat dan agama membuatkan baginda disenangi bukan sahaja oleh rakyat jelata malah juga para pedagang sehingga Riau semakin ramai dikunjungi oleh peniaga-peniaga asing. 

Orang Belanda juga menyukai Raja Ali kerana sikap sopan dan ramahnya sehingga Belanda menghantar doktor untuk merawat Raja Ali ketika baginda sedang gering. 

## Kemangkatannya
Baginda Raja Ali mangkat pada tahun 1857 di Pulau Penyengat dan dimakamkan di sana.

## Rujukan
* 

## Lihat juga
* Sejarah Johor
* Kesultanan Lingga-Riau
* Sejarah Singapura
* Sultan Johor
* Bendahara
## Pautan luar
*  Laman web Kerajaan Riau-Lingga
* Laman web ''Royal Ark'' : Wangsa Bugis di Riau
Orang Guarani

**Guaraní** adalah sekumpulan suku orang asli berkaitan budaya di Amerika Selatan. Mereka dibezakan dari Suku Tupi yang berkenaan dengan kegunaan bahasa Guaraní mereka. Lingkungan tradisional suku Guaraní adalah di mananya kini Paraguay di antara Sungai Uruguay dan Paraguay River bawah, Corrientes dan Entre Ríos Provinsi Argentina, Brazil selatan, dan sebahagian dari Uruguay dan Bolivia. Walaupun kekuasaan demografi mereka di rantau ini telah dikurangkan oleh penjajahan Eropah dan keturunan kahwin kacukan penduduk mestizo, ada penduduk sezaman Guaraní di kawasan-kawasan ini. Paling terkemuka, bahasa Guaraní, masih ditutur secara luas di sepanjang tanah air Guaraní tradisional, adalah salah satu dari dua bahasa rasmi di is Paraguay, yang lain adalah bahasa Sepanyol. Bahasa ini dipandang rendah oleh penduduk kelas tengah dan rendah, tetapi ia kini dianggap dengan bangga dan berkhidmat sebagai suatu tanda pembezaan negara. Penduduk Paraguay mempelajari bahasa Guaraní secara tidak rasmi dari interaksi masyarakat dan secara rasmi di sekolah awam. Dalam bahasa Sepanyol moden Guaraní juga digunakan untuk merujukkan pada mana-mana rakyat Paraguay dalam cara yang sama di mana orang Mexico dilabelkan bangsa Aztek dan orang Perancis digelarkan bangsa Gaul.

## Lihat juga
* Matawang Guaraní
* Guarani-Kaiowa
* Mitologi Guaraní
* Perang Guarani
* Orang asli di Brazil
* Jesuit Reductions
* Suku Tupi

## Orang Guaraní terkemuka
* Etiguàra
* Manuel Ortiz Guerrero penyair Guarani
* Emiliano Rivarola Fernàndez
* Félix Fernández Galeano
* Rudy Torga Guarani poet
* Teodoro S. Mongelòs
* Julio Correa
* Narciso R. Colman
* Gregorio Gomez penyair Guarani

## Rujukan

* 

## Pautan luar

* http://www.unavenirpourlesguaranis.org  – Campaign for the Guarani, French NGOs
* Guarani Survival Fund  – Fund opened by the British NGO Survival International in support of the Guarani
* Guarani, The Language of the People
* Catholic Encyclopedia article
* Circuits of Culture: Media, Politics, and Identity in the Andes
* Indigenous peoples, and The Language (Spanish) 
* Bolivian Indians see Rocky Exodus from Serfdom by the *[[Associated Press]]*, January 2, 2010
Bahasa Guaraní

**Guaraní**, merujukkan kepelbagaian asas sebagai **Guaraní Paraguayan** (; endonim *avañe'ẽ*  'bahasa Ava'), adalah bahasa asli Amerika Selatan yang miliknya subkeluarga Tupí–Guaraní dari bahasa-bahasa Tupi. Ia adalah salah satu dari bahasa rasmi Paraguay (bersama dengan Sepanyol), di mana ia ditutur oleh kebanyakan dari penduduk, dan setengah penduduk luar bandar adalah penutur satu bahasa. Ia ditutur oleh komuniti-komuniti di negara-negara jiran, termasuk Argentina utara dan Brazil barat daya, dan ia dalah bahasa rasmi kedua provinsi Argentina di Corrientes.

Guaraní adalah satu-satunya bahasa asli benua Amerika yang para penutur termasuk suatu bahagian besar orang bukan asli. Inia dalah suatu anomali di benua Amerika di mana pemindahan bahasa terhadap bahasa-bahasa penjajahan Eropah (dalam hal ini, bahasa rasmi lain Sepanyol) yang sebaliknya telah menjadi hampir kebudayaan sejagat dan penanda pengenalan orang mestizo (orang berketurunan campuran Sepanyol dan Dayak Amerika), dan juga mengikut budaya diasimilasikan, orang dayak Amerika yang memindah ke taraf hidup atas.

Paderi Jesuit Antonio Ruiz de Montoya, yang menulis sebuah buku digelar *Tesoro de la lengua guaraní* ("Harta Bahasa Guaraní"), menjelaskan Guaraní sebagai suatu bahasa "sangat banyak dan so copious and elegant that it can compete with the most famous [of languages]."

Nama "Guarani" biasanya digunakan untuk bahasa rasmi Paraguay. Meskipun, ini adalah sebahagian dari suatu rangakian loghat, banyak dari mana komponen-komponen sering digerlar Guaraní. Lihat loghat-loghat Guaraní.

## Lihat juga
* Bahasa-bahasa Guaraní
* Jopará
* Jesuit Reductions
* Mbyá Guaraní
* Old Tupi

## Sumber

## Pautan luar
* Guaraní at Wikibooks 

* Ethnologue.com
* Guarani–English Dictionary: from *Webster's Online Dictionary – The Rosetta Edition
* Guaraní Swadesh vocabulary list (from Wiktionary)
* Guarani and the Importance of Maintining Indigenous Culture Through Language 
* Guarani Portal from the University of Mainz:
* www.guarani.de: – online dictionary in Spanish, German and Guarani
* www.guaranirenda.com : – about the Guarani language
* Guaraní Possessive Constructions : – by Maura Velázquez
* Stative Verbs and Possessions in Guaraní: – University of Köln
* http://www.datamex.com.py/guarani/neenga/neejoapy_latineeme.html  Frases celebres del Latin traducidas al guarani 
* http://albino-guaranikupyty.blogspot.com/ Spanish – Estructura Basica del Guarani and others
Hari Patriot (11 September)

Di Amerika Syarikat, **Hari Patriot** () jatuh pada 11 September setiap tahun untuk memperingati 2,977 orang yang terkorban dalam serangan 11 September 2001. Ramai warga Amerika gemar memanggilnya "*Nine-Eleven* (9/11)," "*September Eleventh*," atau sebagainya. Pada mulanya, hari ini dipanggil *Prayer and Remembrance for the Victims of the Terrorist Attacks on September 11, 2001* (Doa dan Kenangan Kepada Mangsa-Mangsa Serangan Pengganas pada 11 September 2001).

Resolusi Bersama 71 Dewan Perwakilan Amerika Syarikat diluluskan oleh undian 407–0 pada 25 Oktober 2001, untuk memohon agar Presiden menandakan 11 September setiap tahun sebagai "*Patriot Day*."  Presiden George W. Bush menandatangani resolusi itu pada 18 Disember 2001 (sebagai Undang-Undang Awam 107-89). Ia merupakan hari peringatan budi bicara. Pada 4 September 2002, Presiden Bush menggunakan kuasa yang dihasilkan oleh resolusi itu dan mengisytiharkan 11 September 2002 sebagai Hari Patriot. 

Pada hari ini, Presiden mengarahkan supaya bendera Amerika Syarikat dikibarkan separuh tiang di kediaman rakyat Amerika, Rumah Putih, dan semua bangunan dan institusi kerajaan AS di dalam dan luar negara. Presiden juga meminta rakyat Amerika supaya berdiam diri mulai 8:46 pagi (Waktu Jimat Siang Timur), iaitu waktu kapal terbang pertama melanggar Menara Utara World Trade Center pada 11 September 2001.

## Rujukan

## Pautan luar

* Teks statut
** Public Law 107-89
** 
* Archived version of 2001 proclamation
* 2002 proclamation,2003,2004,2005,2006,2007,2008,http://www.whitehouse.gov/the_press_office/Presidential-Proclamation-Patriot-Day-and-National-Day-of-Remembrance-and-Service/2009,http://www.whitehouse.gov/the-press-office/2010/09/10/presidential-proclamation-patriot-day-and-national-day-service-and-remem/2010
* The September 11 Digital Archive
*Detailed information on the bill from THOMAS
Raja Haji Abdullah

**Yamtuan Muda Riau IX** **Raja Abdullah Ibni Yamtuan Muda Riau VI Raja Ja'afar** ialah Yang Dipertuan Muda|Yang di-Pertuan Muda ke-9 yang dilantik menggantikan saudaranya, Yamtuan Muda Riau Kelapan Raja Ali Ibni Yamtuan Muda Riau VI Raja Ja'afar pada tahun 1857. 

Putera baginda, Yamtuan Muda Riau X Raja Muhammad Yusuf Ibni Yamtuan Muda Riau IX Raja Abdullah menjadi Yang di-Pertuan Muda selepas kemangkatan baginda dan cucunya pula dilantik sebagai Sultan Lingga-Riau ke-8 dan terakhir bergelar Sultan Abdul Rahman II Muazzam Shah Ibni Yamtuan Muda Riau X Raja Muhammad Yusuf.

## Kemangkatannya

Baginda mangkat di Pulau Penyengat pada tahun 1858 dan digelar Marhum Murshid kerana peranannya dalam tarekat Nasyabandiyah.

## Rujukan
* 

## Lihat juga
* Sejarah Johor
* Kesultanan Lingga-Riau
* Sejarah Singapura
* Sultan Johor
Tanah runtuh Cameron Highlands 2011

**Tanah runtuh Cameron Highlands 2011** berlaku pada jam 5.45 petang, hari Ahad, 7 Ogos 2011 di kampung Orang Asli Sungai Ruil, Brinchang di daerah Tanah Tinggi Cameron, Pahang, Malaysia yang berpunca daripada hujan lebat selama satu jam tanpa henti. Tanah runtuh berlaku ketika mereka sedang menyiapkan juadah untuk berbuka puasa dan menunggu waktu berbuka.

Enam buah rumah Orang Asli suku Semai tertimbus dan tiga rumah lagi terbenam terus. Tujuh mangsa maut termasuk empat wanita dan 3 parah (2 lelaki dan 1 wanita). Mangsa dihantar ke Unit Forensik Hospital Sultanah Hajah Kalsom di Tanah Rata.

Perkampungan Orang Asli Sungai Ruil terletak kira-kira dua kilometer dari Jalan Brinchang-Tanah Rata mempunyai 45 rumah yang didiami kira-kira 1,300 penghuni dan juga perkampungan Orang Asli paling lama wujud di sini. Jenazah disemadikan di Tanah Perkuburan Islam Taman Sedia pada 8 Ogos 2011.

## Operasi menyelamat
Operasi mencari dan menyelamat mangsa yang tertimbus membabitkan 120 anggota Polis Diraja Malaysia, Jabatan Bomba dan Penyelamat serta Jabatan Pertahanan Awam Malaysia.

## Rujukan
Kad kahwin

Kad kahwin adalah merupakan satu alat yang digunakan sebagai jemputan bagi majlis perkahwinan. Di dalam kad kahwin selalunya di letakkan undangan yang biasanya mengandungi nama pengantin, nama ibu bapa pengantin, tarikh majlis, lokasi majlis dan selalunya di sertakan peta ke tempat diadakan majlis.

Kad kahwin selalunya terbahagi kepada 3 jenis, iaitu kad kahwin tanpa lipat (berbentuk poskad), kad kahwin 1 lipat (selalu digunakan) dan yang terakhir sekali kad kahwin 2 lipat.

Kad kahwin digital adalah kad perkahwinan yang dibuat dalam bentuk elektronik atau digital. Ia biasanya direka menggunakan perisian khusus dan boleh dihantar melalui emel atau media sosial kepada tetamu perkahwinan. Kad kahwin digital ini mempunyai pelbagai reka bentuk dan ciri-ciri yang dapat disesuaikan mengikut kehendak pengantin.

Ia boleh mengandungi maklumat mengenai tarikh, masa, dan lokasi majlis perkahwinan, gambar pengantin, tema perkahwinan, dan sebagainya. Kad kahwin digital ini merupakan alternatif kepada kad kahwin fizikal yang dicetak dan dihantar melalui pos.
Fatwa Osama bin Laden

Pada Ogos 1996, Osama bin Laden menulis satu fatwa, dan menandatangani satu lagi fatwa yang lebih ringkas di samping pihak lain pada Februari 1998. Kedua-dua fatwa itu mula disiarkan dalam akhbar berbahasa Arab yang berpangkalan di London, iaitu *[[Al-Quds Al-Arabi]]*.

Pada masa itu, bin Laden belum menjadi buronan di mana-mana kecuali negara asalnya iaitu Arab Saudi, dan belum diketahui sebagai ketua pertubuhan pengganas antarabangsa, al-Qaeda. Oleh itu, fatwa-fatwa ini tidak banyak mencuri perhatian umum sehinggalah selepas kejadian pengeboman Kedutaan Amerika Syarikat pada Ogos 1998 yang menyebabkan bin Laden didakwa. Dakwaan itu menyentuh fatwa pertama, serta mengaku bahawa Khalid al-Fawwaz, daripada Jawatankuasa Nasihat dan Reformasi bin Laden di London, terlibat dalam penyampaian fatwa itu kepada akhbar.

## Fatwa 1996
Fatwa yang dikeluarkan oleh bin Laden pada tahun 1996 berjudul "Perisytiharan Perang Terhadap Warga Amerika yang Menduduki Dua Tanah Suci". Dokumen yang agak berisi ini mengadu tentang kegiatan Amerika Syarikat di pelbagai negara, dan difakskan ke para penyokong di seluruh dunia.

## Fatwa 1998
Fatwa yang dikeluarkan pada tahun 1998 pula difakskan ke al-Quds al-Arabi dengan tandatangan lima orang, iaitu bin Laden sendiri dan empat lagi orang yang dikatakan mewakili kumpulan-kumpulan Islamis tertentu:
*Osama bin Laden
*Ayman al-Zawahiri, "amir Kumpulan Jihad di Mesir", mungkin iaitu Kumpulan Islam, kini dikenali sebagai Jihad Islam Mesir
*Ahmed Refai Taha @ Abu Yasser, dari al-Gama'a al-Islamiyya (di Mesir). Dukungan ini ditarik balik kerana kebencian rakyat terhadap pengganas di Mesir ekoran pembunuhan pelancong dan warga tempatan beramai-ramai di Luxor oleh al-Gama'a al-Islamiyya. Taha menjelaskan tandatangannya kepada rakan seperjuangannya di Kumpulan Islam bahawa dia hanya diminta melalui telefon supaya menyertai kenyataan sokongan kepada rakyat Iraq. 
*Mir Hamzah, kononnya "setiausaha Jamiat Ulema-e-Pakistan"
*Fazul Rahman, "amir Gerakan Jihad di Bangladesh", mungkin iaitu Harakat ul-Jihad-i-Islami/Bangladesh atau HUJI-B; HUJI sahaja di Pakistan.

Kumpulan penandatangan ini menggelar diri sebagai "Barisan Islam Sedunia untuk Berjihad Terhadap Yahudi dan Salibi". Fatwa ini mengadu tentang kehadiran tentera AS di Semenanjung Arab, dan sokongan Arab kepada  Israel. Ia bertujuan menyatakan restu keagamaan untuk membunuh sebarang orang Amerika dan Yahudi di mana-mana sahaja. Ia terbongkar pada Februari 1998 dan disusuli oleh pengeboman kedutaan AS di Afrika pada bulan Ogos.

## Lihat juga
*Dorongan serangan 11 September 2001

## Rujukan
Hutang awam Amerika Syarikat

**Hutang awam Amerika Syarikat** adalah wang yang dipinjam oleh Kerajaan persekutuan Amerika Syarikat pada sebarang sesuatu masa menerusi terbitan isu sekuriti oleh Treasury dan agensi-agensi persekutuan yang lain. Hutang awam Amerika Syarikat mengandungi dua komponen:
*Hutang yang dipegang oleh awam mengandungi sekuriti-sekuriti yang dipegang oleh pelabur di luar kerajaan persekutuan, termasuklah yang dipegang oleh pelabur, Sistem Simpanan Persekutuan dan asing, kerajaan tempatan dan negeri.
* Hutang antara kerajaan yang mengandungi sekuriti Perbendaharaan yang dipegang di dalam akaun-akaun yang ditadbir oleh kerajaan persekutuan, seperti Social Security Trust Fund.

## Rujukan

## Bacaan lanjut

*   Argues that America is a world empire that uses credit in lieu of tribute and that history shows this to be unsustainable.
*  Argues that the US is in good economic condition and that talk of the consequences of its debt is unduly alarmist.
* 
*  Argues that democracies eventually defeat autocracies because "countries with representative institutions are able to borrow more cheaply than those with autocratic governments" (p.&nbsp;4). Bond markets also strengthen democracies internally by giving citizens some of the proverbial power of the purse and by aligning their interests with those of their governments.
* 
*  Argues the US completely paid off its first national debt but is unlikely to do so again.

## Pautan luar
*10 Inconvenient Truths About the Debt Ceiling, by Jon Perr, Crooks and Liars June 2, 2011
*Documentary about the debt, "Ten Trillion and Counting", by PBS Frontline
*Bureau of the Public Debt 
**The Debt to the Penny and Who Holds It  public and intragovernmental
*Federal Debt: Answers to Frequently Asked Questions - Provides a broad range of information about federal debt including its relationship to the budget, ownership of the debt, debt management, and key policy considerations*The United States Public Debt, 1861 to 1975
*GAO Citizen's Guide – 2008 
*National Commission on Fiscal Responsibility and Reform 
*Historical Tables, Office of Management and Budget
Takdir

**Takdir** adalah sebuah konsep agama yang melibatkan hubungan antara Tuhan dan ciptaanNya. Ciri keagamaan takdir membezakannya dari gagasan lain tentang determinisme dan tekad bebas. Mereka yang percaya pada takdir, seperti John Calvin, percaya bahawa, sebelum Penciptaan, Tuhan menentukan nasib alam semesta seluruh masa dan ruang. Penjelasan takdir seringkali mencari untuk mengatasi apa yang disebut "paradoks tekad bebas": bahawa Tuhan Yang Maha Mengetahui tidak serasi dengan tekad bebas manusia.

## Pandangan Islam

Dalam agama Islam, takdir dikenali melalui konsep **[[Qada dan Qadar]]**, yang memperincikan ketetapan Ilahi serta kebebasan manusia untuk menghadapi situasi yang ditentukan. Takdir merupakan cabang Rukun Iman ke–6 selepas Hari Kiamat.

Walaupun mempercayai ketentuan mutlak Allah, kebanyakan mazhab teologi Islam juga mempercayai dalam bentuk kehendak manusia yang terhad, sering dirujuk sebagai "tekad bebas" (*ikhtiyar*). Konsep ini menjelaskan bagaimana manusia bertanggungjawab atas pilihan mereka di hadapan takdir ilahi.

## Perincian
Dalam teologi Islam, kepelbagaian nasib manusia, termasuk adanya penyakit, kelaparan, dan bencana alam, serta kepelbagaian peranan dan pekerjaan dalam masyarakat, sering dilihat melalui lensa hikmah dan perancangan ilahi..

Surah Al-Jaatiyah juga menegaskan takdir sebagai sesuatu perkara yang tidak diketahuai manusia:

**Dan mereka berkata: "Tiadalah hidup yang lain selain daripada hidup kita di dunia ini. Kita mati dan kita hidup (silih berganti); dan tiadalah yang membinasakan kita melainkan edaran zaman". Pada hal mereka tidak mempunyai sebarang pengetahuan tentang hal itu; mereka hanyalah menurut sangkaan semata-mata.**(45:24)

Sebahagian cendekiawan dan ulama Islam berhujah bahawa kewujudan penyakit dan masa-masa tertentu seperti rasa lapar berfungsi sebagai peringatan tentang kebergantungan manusia kepada Allah dan menggalakkan rasa empati. Begitu juga, kepelbagaian pekerjaan-pekerjaan seperti doktor, jururawat, dan pekerja kebersihan dianggap sebagai sebahagian daripada ekosistem masyarakat yang saling melengkapi, yang memenuhi keperluan kolektif umat manusia.

Mengenai bencana alam seperti banjir, tafsiran Islam sering menekankan konsep ujian (*ibtila*), peringatan, dan juga sebab-sebab semula jadi. Perbezaan cuaca dan kejadian bencana di lokasi yang berbeza mendorong kepada kerjasama antara komuniti insani dan saling membantu, mencerminkan nilai solidariti (*al-ta'awun*).

## Rujukan
Republik Sosialis Soviet Uzbekistan

**Republik Sosialis Soviet Uzbekistan** (**RSS Uzbekistan**) (Uzbek: Ўзбекистон Совет Социалистик Республикаси *O`zbekiston Sovet Sotsialistik Respublikasi*, Rusia: Узбекская Советская Социалистическая Республика *Uzbekskaya Sovetskaya Sotsialisticheskaya Respublika*) adalah salah satu daripada republik Kesatuan Soviet. Republik ini ditubuhkan pada 1924 dan tamat pada tahun 1991 selepas pembubaran Kesatuan, negara ini mencapai kemerdekaan dan diberi nama Republik Uzbekistan.

## Sejarah
Pada tahun 1924, sempadan unit politik diubah mengikut kawasan etnik yang ditentukan oleh komisar kebangsaan Lenin, Joseph Stalin. Republik Autonomi Sosialis Soviet Turkestan (RASS Turkestan), Republik Soviet Rakyat Bukhara dan Republik Soviet Rakyat Khorezm telah dihapuskan dan dibahagikan kepada lima buah republik Sosialis Soviet yang baharu. Salah satunya ialah RSS Uzbekistan yang ditubuhkan pada 27 Oktober 1924. Pada tahun selepasnya, republik ini menjadi sebahagian daripada republik Kesatuan Soviet.

Kawasan RSS Uzbekistan termasuk Republik Autonomi Sosialis Soviet Tajikistan (RASS Tajikistan) sehingga tahun 1929 setelah RASS Tajikistan mendapat pengiktirafan negara yang setaraf dengan RSS Uzbekistan. Pada tahun 1930, ibu negara republik ini telah diperbesarkan dengan pertambahan wilayah Republik Autonomi Sosialis Soviet Karakalpak (RASS Karakalpak) ke dalam RSS Uzbekistan yang telah diambil daripada Republik Sosialis Soviet Kazakhstan (RSS Kazakhstan). Proses tersebut berada dalam peringkat terakhir persempadanan dalam republik di Kesatuan Soviet.

Pada 1928, pengkolektifan tanah ke dalam ladang negeri telah dimulakan sehingga 1930-an. Pada 1937 hingga 1938 ketika Penyingkiran Besar, beberapa nasinalis yang didakwa telah dihukum mati termasuk Faizullah Khojaev, perdana menteri yang pertama.

## Pautan luar

* ''Uzbekistan; Another Big Leap Forward'' oleh Afif Alimov
* Peta sejarah
* Bilangan kereta di RSS Uzbekistan
Zaleha Kamaruddin

Prof. Dato' Sri Dr. **Zaleha Kamaruddin** (lahir 26 November 1961) ialah seorang profesor undang-undang di Malaysia. Beliau ialah Hakim Mahkamah Rayuan Syariah Terengganu sejak 2017. Beliau pernah menjadi Rektor Universiti Islam Antarabangsa Malaysia (UIAM) kelima dari 11 Ogos 2011 hingga 2018. Beliau juga pernah menjadi Timbalan Ketua Pengarah Institut Kefahaman Islam Malaysia (IKIM).

## Latar belakang dan pendidikan

Zaleha dilahirkan di Raub, Pahang. Beliau menamatkan ijazah sarjana muda undang-undang (LLB) dari Universiti Malaya pada 1985. Kemudian beliau memperoleh ijazah sarjana dalam undang-undang perbandingan pada 1988 dari UIAM dan memperoleh diploma lanjutan dalam undang-undang dan amalan syariah di universiti sama pada 1989. Kemudian,beliau menyambung pengajian lebih tinggi dan memperoleh Ijazah Kedoktoran (Undang-Undang) dari Universiti London pada 1994. 

## Kerjaya
Beliau memulakan kerjaya sebagai peguam pada 1985. Beliau pernah menjadi Dekan Kuliyyah Undang-Undang Ahmad Ibrahim UIAM.

Beliau berkhidmat di IKIM selama dua tahun secara pinjaman berkuatkuasa 2 Ogos 2009 hingga 1 Ogos 2011 menggantikan Nik Mustapha Nik Hassan yang dilantik Ketua Pengarah IKIM.

Kerjaya bermula sebagai Penolong Pensyarah di Kuliyyah Undang-Undang UIAM pada tahun 1985 dan kemudian dilantik sebagai Pensyarah di Kuliyyah yang sama pada tahun 1988. Beliau pernah menjadi Timbalan Dekan Bahagian Hal Ehwal Pelajar dan Timbalan dekan Pusat Penyelidikan UIAM.

## Rektor UIAM
Prof Dr Zaleha dilantik menggantikan Datuk Seri Prof Syed Arabi Idid yang tamat sebagai Rektor UIAM pada 1 Jun 2011. 

## Hasil penyelidikan
Beliau banyak menghasilkan buku, artikel dan penyelidikan berkaitan undang-undang dan juga memberi khidmat perundingan kepada kementerian, jabatan dan pertubuhan bukan kerajaan (NGO).

## Hakim Mahkamah Rayuan Syariah Terengganu
Beliau telah dilantik sebagai wanita pertama sebagai Hakim Mahkamah Rayuan Syariah Terengganu pada 16 Oktober 2017.

## Anugerah dan pengiktirafan

* 
** Darjah Indera Mahkota Pahang (D.I.M.P.) - **Dato**' (2007)
** Darjah Sri Sultan Ahmad Shah Pahang (S.S.A.P.) - **Dato' Sri** (2011)
* 
** Darjah Dato' Paduka Mahkota Selangor (D.P.M.S.) - **Datin Paduka** (2007)

## Rujukan
Tottenham

**Tottenham** () ialah suatu tempat di Daerah Perbandaran Haringey, England. Tempat ini terletak kira-kira , utara-barat laut dari Charing Cross.

## Sejarah nama

Dipercayai Tottenham mendapat nama daripada seorang petani yang bernama Tota. Perkampungan desanya (bahasa Inggeris: *hamlet*) disebut dalam Buku Domesday sebagai *Toteham*, maka terbitlah perkataan Tottenham.

## Demografi dan jenayah

Populasi yang mendiami kawasan ini terdiri daripada populasi minoriti yang besar. 55.1 peratus populasi berkulit putih, manakala 28.6 peratus berkulit gelap. Dalam satu laporan, South Tottenham dipercayai merupakan tempat yang paling berbagai-bagai budaya di Eropah, sehinggakan 300 bahasa digunakan dalam pertuturan.

### Rusuhan

*Rusuhan Broadwater Farm di sekitar kawasan Broadwater Farm berlaku pada 6 Oktober 1985. Rusuhan ini merupakan tindak balas terhadap kematian seorang Afro-Karibia dalam suatu pemeriksaan polis di rumahnya. Rusuhan ini menyaksikan perbalahan yang sangat tegang antara golongan belia berkulit hitam dan juga Polis Metropolitan yang kebanyakannya berkulit putih. Hal ini disebabkan oleh isu-isu tempatan dan rusuhan ini juga kebetulan berlaku seminggu selepas rusuhan di Brixton. Seorang anggota polis dilaporkan mati dalam rusuhan ini.
*Rusuhan London 2011 merupakan siri rusuhan yang bermula di Tottenham. Rusuhan ini berpunca daripada perjumpaan seratus orang warga Tottenham yang mengadakan tunjuk perasaan atas kematian Mark Duggan yang ditembak mati oleh pegawai polis dalam Operasi Trident seminggu sebelum itu. Dalam tempoh berlakunya rusuhan, punca kematian Mark Duggan tidak dikenalpasti. Rusuhan menyebabkan banyak bangunan, bas-bas awam, dan kereta peronda polis dibakar serta berlakunya kecurian berleluasa selepas premis dipecah masuk.

## Kemudahan pengangkutan

Kawasan Tottenham mempunyai dua jaringan London Underground yang merentasinya iaitu aliran Piccadilly dan aliran Victoria dan juga perkhidmatan kereta api National Rail.

Stesen Turnpike Lane yang menyediakan perkhidmatan aliran Piccadilly dibuka pada tahun 1932. Manakala perkhidmatan aliran Victoria yang dibuka pada tahun 1978 menyediakan stesen Seven Sisters dan Tottenham Hale, serta sebuah depoh kereta api di Northumbria Park.

Manakala perkhidmatan kereta api National Rail disediakan oleh National Express East Anglia yang menyediakan stesen Seven Sisters, Tottenham Hale, Bruce Grove, White Hart Lane dan Northumberland Park. London Overground juga menyediakan perkhidmatannya di stesen South Tottenham.

## Sukan
Tottenham merupakan kubu Tottenham Hotspur dalam Liga Perdana Inggeris. Stadium tuan rumah terletak di White Hart Lane, di Park Lane.

## Rujukan
Stesen MRT Bartley

**Stesen MRT Bartley (CC12)** merupakan salah satu stesen MRT Tahap 3 Laluan Bulatan di Singapura. Stesen ini terletak pada Bartley Road di luar Sekolah Tinggi Maris Stella.

## Sejarah
Stesen ini merupakan stesen terminal untuk Laluan Bulatan sehingga Tahap 1 & 2 dibuka pada 17 April 2010.

## Perkhidmatan Keretapi

## Reka Letak Stesen

### Tempat Keluar
* Exit A - Sekolah Menengah Bartley, Sekolah Tinggi Maris Stella, Sekolah Rendah Maris Stella, SPCA

### Perkhidmatan Bas
Perkhidmatan-perkhidmatan bas berikut melalui perhentian-perhentian bas pada Bartley Road:

## Rujukan

## Pautan Luar
ANZUS

**Perjanjian Keselamatan Australia, New Zealand, Amerika Syarikat** (; **Perjanjian ANZUS** atau **ANZUS**) ialah perikatan ketenteraan yang mengikat Australia dan New Zealand dan, secara berasingan, Australia dan Amerika Syarikat untuk bekerjasama dalam hal pertahanan di kawasan Lautan Pasifik, walaupun hari ini perjanjian ini difahami berkaitan dengan serangan di mana-mana kawasan.

## Lihat juga
* Pasukan Pertahanan Australia
* Pasukan Pertahanan New Zealand
* Angkatan Tentera Amerika Syarikat

## Rujukan

## Pautan luar
Helikopter Amerika Syarikat ditembak jatuh 2011

Pada 6 Ogos 2011, helikopter tentera Amerika Syarikat, Boeing CH-47 Chinook ditembak jatuh semasa mengambil bahagian dalam serbuan malam di sebuah kampung di wilayah Wardak, barat Kabul, Afghanistan membunuh kesemua 38 orang penumpangnya. Seramai 30 anggota tentera pasukan operasi khas Amerika, tujuh komando Afghanistan dan seorang jurubahasa  Afghanistan serta anjing ketenteraan Amerika Syarikat terbunuh. Ia dianggap kerugian paling teruk dalam kempen Afghanistan sejak Operasi Sayap Merah pada tahun 2005 .

## Kematian

Kematian termasuk  :
* 17 Tentera Laut Amerika Syarikat kebanyakannya dari Kumpulan Peperangan Tentera Laut Khas  Gold Squadron 
* 5 pegawai sokongan Tentera Laut Amerika Syarikat.
* 5 krew kakitangan dari Batalion 7 Rejimen 158 Penerbangan dan Batalion 2, Rejimen 135 Penerbangan 
* 1 pegawai kombat operasi Air Force AS
* 2 Tentera Udara penyelamat
* 7 tentera operasi khas Afghan
* 1 jurubahasa Afghanistan
* 1 anjing pengesan ketenteraan Amerika Syarikat (Brian Bill)

Korban 30 tentera Amerika merupakan yang tertinggi sejak perang di Afghanistan yang bermula pada tahun 2001.

Mereka dari unit elit 120 komando yang lebih terkenal sebagai pasukan yang menjalankan operasi membunuh Osama Bin Laden . Walau bagaimanapun, tidak ada dari merwka yang terbunuh itu terbabit dalam operasi Bin Laden yang telah disempurnakan oleh pasukan tentera laut AS.

Pada 28 Jun 2005, 16 Tentera Laut dan Tentera khas terbunuh di wilayah Kunar apabila helikopter Chinook ditembak mati oleh roket bom tangan Taliban.

## Sebelum
General Abdul Qayum, ketua polis Wardak, berkata helikopter tentera ditembak kira-kira 1 pagi Sabtu selepas serangan malam di sebuah rumah di kampung Jaw-e-Mekh Zareen di Lembah Tangi yang telah berlangsung sekurang-kurangnya dua jam .Sekurang-kurangnya dua buah helikopter telah mengambil bahagian dalam serangan .Mereka membunuh lapan pemberontak Afghanistan. Shahidullah Shahid, jurucakap gabenor wilayah menyatakan helikopter AS terhempas setelah ditembak jatuh ketika hendak mendarat.

Jurucakap Taliban , Zabiullah Mujahid menyatakan bahawa tentera AS mahu menyerang kami Mujahideen yang berada di sebuah rumah, tetapi ditentang Mujahideen dan memusnahkan sebuah helikopter dengan roket bom tangan.

## Selepas
Pada 10 Ogos 2011, tentera AS mendakwa bahawa pemberontak yang melepaskan roket bom tangan telah dibunuh hanya dua hari selepas serangan udara oleh F-16 Fighting Falcon.

Dalam sidang video Pentagon, mengumumkan bahawas serangan udara F-16 telah membunuh 10 pemberontak. Jeneral John R. Allen selaku ketua ISAF di Afghanistan menyatakan serangan udara telah menewaskan para militan Taliban yang bertanggungjawab menembak jatuh hikopter Chinook. Pemimpin Taliban – Mullah Mohibullah turut terbunuh.

## Rujukan
Masjid Ihsaniah Iskandariah

**Masjid Ihsaniah Iskandariah** terletak di Padang Rengas,Perak, Malaysia. Sebelum ini dikenali sebagai Masjid Lama Kampung Kuala Dal, Padang Rengas.

Pada 7 Mei 2011, perasmian masjid ini disempurnakan oleh Sultan Perak, Sultan Azlan Shah yang turut menunaikan solat Jumaat di Masjid Al-Wahidiah Kuala Dal, yang terletak bersebelahan. Hadir sama Menteri Besar Perak, Datuk Seri Dr Zambry Abdul Kadir.

## Rujukan
Masjid Istana Diraja

**Masjid Istana Diraja** terletak di kawasan Istana Alam Shah, Klang . Kosnya RM9 juta, yang diilhamkan dan dibiayai sepenuhnya oleh baginda Sultan Selangor. Masjid ini sebahagian daripada Istana Alam Shah.

## Perasmian
Pada 1 Jun 2011, perasmian dilakukan oleh Sultan Selangor, Sultan Sharafuddin Idris Shah. Harapan baginda agar masjid ini menjadi pusat bagi menyatupadukan waris dan kerabat Diraja Selangor.  Turut berangkat ialah Raja Muda Perak, Raja Nazrin Shah ibni Sultan Azlan Muhibbuddin Shah. Semua waris dan kerabat Diraja Selangor serta warga kerja istana boleh menggunakan kemudahan masjid ini bagi mengadakan majlis keagamaan seperti kenduri kesyukuran, doa selamat, pengurusan jenazah dan majlis akad nikah. Namun solat Jumaat tidak dilakukan di masjid ini berikutan lokasinya yang terlalu hampir dengan Masjid Diraja Sultan Suleiman, yang dibina lebih 100 tahun lalu.

## Ciri-ciri
Masjid ini seluas 2,159.9 meter persegi di atas tapak Balai Musolla dan Balai Nobat, Istana Alam Shah. Pembinaan mengambil masa dua tahun bermula Januari 2009 dan siap dibina pada Mei 2011.Terdapat ruang untuk majlis akad nikah dan perkahwinan.Masjid tiga tingkat ini mempunyai reka bentuk bercirikan masjid-masjid lama di Kaherah, Mesir.Menara 36 meter dibina dan empat buah pintu gerbang, dengan pintu gerbang utamanya menghadap Istana Alam Shah yang dihiasi dengan jubin-jubin seni tangan dari Turki, yang dipilih sendiri Sultan Selangor. 

Masjid itu direka bentuk sebagai masjid terbuka kerana kebanyakan ruang dalaman tidak berdinding bagi menambahkan pengudaraan sekaligus mengurangkan penggunaan alat pendingin hawa.

## Rujukan
Masjid At-Taqwa Kampung Bukit Kapar

**Masjid At-Taqwa Kampung Bukit Kapar** terletak di Bukit Kapar,Klang,Selangor,Malaysia.

Pada 30 Julai 2011, Sultan Selangor, Sultan Sharafuddin Idris Shah merasmikan masjid ini.Masjid yang dibina semula  dengan kos kira-kira RM6 juta itu dapat memuatkan 1,000 jemaah.

## Rujukan
Masjid As-Salam (Rawang)

Masjid **As-Salam** merupakan sebuah masjid yang terletak di  Bukit Sentosa, 44800 Bukit Beruntung, Rawang, Selangor.

## Alamat
: *Masjid  As-Salam*, Bukit Sentosa 44800 Bukit BeruntungRawang Selangor

## Sejarah
Pada 9 Julai 2011, Sultan Selangor, Sultan Sharafuddin Idris Shah merasmikan masjid ini .Turut serta ialah Raja Muda Selangor, Tengku Amir Shah. Hadir sama Menteri Besar Selangor, Tan Sri Abdul Khalid Ibrahim; Setiausaha Kerajaan Negeri Selangor, Datuk Mohammed Khusrin bin Haji Munawi dan Pengarah Jabatan Agama Islam Selangor (JAIS), Marzuki Hussin.

Baginda menyeru orang Melayu di Selangor supaya bersatu padu dan jangan berbalah di antara satu sama lain hanya disebabkan perbezaan ideologi politik.Jangan guna masjid dan surau sebagai tempat tidur atau berkumpul bagi mereka yang datang dari negeri lain untuk menyertai demonstrasi jalanan atau sebarang perhimpunan yang diharamkan oleh pihak berkuasa serta melanggar undang-undang.

## Pentadbiran
Masjid As-Salam memiliki nombor pendaftaran masjid No Daftar: MY-10-HSR-00098.

## Rujukan


## Pautan luar
* Senarai Masjid Seluruh Malaysia
Umar Patek

**Umar Patek** (lahir 1970) adalah seorang ahli Jemaah Islamiyah yang dikehendaki di Amerika Syarikat , Australia , dan Indonesia atas tuduhan aktiviti keganasan. Pemberi maklumat akan diberi ganjaran RM 3 juta sehingga dia ditangkap oleh Amerika Syarikat.Malah PBB turut menyenaraikan namanya. Patek dilahirkan pada 1970 dan seorang lelaki Arab Jawa.Tinggi 166 cm, berat 60 kg, dengan kulit coklat. Nama lainnya ialah Umar Kecil, Umar (Arab), Pa'tek, Pak Taek, Abu Syekh, dan Zacky. 

Patek dikatakan pakar letupan bom khususnya bagi  Pengeboman di Bali, Indonesia pada 2002 yang mengorbankan 202 orang , termasuk 26 Briton dan 88 warga Australia. Dua letupan bom membunuh kebanyakan pelancong asing di sebuah kelab malam di bandar Kuta, Bali pada Oktober 2002.  Tiga pengganas Jemaah Islamiyah di Indonesia telah dihukum mati selepas  perbicaraan di mahkamah. Beliau melarikan diri dari Indonesia pada 2003.

## Berjaya ditangkap
Patek (41 tahun) telah ditangkap oleh tentera komando Pakistan di bandar Garrison Abbotabad pada 25 Januari 2011 dengan wang 1 juta dolar pada dirinya.Pada 2 Mei 2011 , pasukan tentera khas Amerika Syarikat berjaya mengesan Osama bin Laden dan membunuh pemimpin al Qaeda itu  dalam satu operasi bersembunyi pada waktu malam .Patek telah telah mengaku terlibat dalam  Pengeboman Bali 2002 serta beberapa siri pengeboman sambutan Hari Krismas pada tahun 2000. Ansyaad Mbai selaku ketua agensi anti-keganasan Indonesia, memberitahu Associated Press bahawa patek telah "membantu pihak berkuasa membawa kepada penangkapan Osama " .

Pada Mei 2011, Purnomo, Menteri Pertahanan Indonesia menyatakan bahawa patek berada di Abottabad dengan isteri Filipina nya untuk bermesyuarat dengan Osama bin Laden tetapi counterterrorism AS tidak menolak dakwaan ini sebagai "kebetulan" semata-mata.ABC News melaporkan bahawa Amerika Syarikat tidak mempunyai bukti yang patek telah cuba untuk bertemu dengan pemimpin al-Qaeda itu. Patek dan isterinya pergi ke Pakistan dengan nama-nama palsu untuk mendapatkan sokmongan dan perlindungan 'Bin Laden'.

Sebelum ini wujud laporan palsu bahawa dia telah dibunuh pada 14 September, 2006 di wilayah Sulu, Filipina.

Pada 11 Ogos 2011, Umar patek telah diekstradisikan ke Indonesia. Namun Agensi Antikeganasan Indonesia (BNPT) bimbang kepulangan Umar Patek akan mencetuskan huru-hara di Indonesia. Sebelum ini Pakistan pernah bercadang menghantar Umar Patek ke Filipina atau ke Australia.
## Lihat juga
* Bom Bali 2002

## Rujukan
Masjid Al-Mukhlisin Alam Damai

**Masjid Al-Mukhlisin Alam Damai. Merupakan sebuah Masjid Yang** terletak di Alam Damai, Cheras, W.P Kuala Lumpur, Malaysia. Masjid Ini Mula Dibina Pada 17 Mei 2007. Dan, suap pada 13 Ogos 2009

## Sejarah
sebelum Masjid Al-Mukhlisin Dibina terdapat 2 Surau di kawasan Alam Damai. Iaitu, Surau At-Taqwa Damai Murni dan Surau Ar-Raudhah Desa Damai. Pada 17 Mei 2007 Masjid Al-Mukhlisin mula Dibina dengan tempoh pembinaan Selama 100 Minggu. Dan, dibina oleh kontraktor Rahanibaba Sdn. Bhd yang telah dilantik oleh JKR Wilayah Persekutuan Kuala Lumpur.

Pada Tahun 2009. Projek ini dapat lanjutan Masa. Kerana, kelewatan jadual yang sepatutnya siap dari tarikh jangkaan iaitu 15 April 2009. Dan, telah dapat lanjutan masa daripada JKR Wilayah Persekutuan Kuala Lumpur.

Pada 13 Ogos 2009. MAsjid Al-Mukhlisin siap sepenuhnya. Dan, Majlis penyerahan Kunci diadakan Pada 7 September 2009 dan dihadiri oleh  Y.Bhg. Ir. Hj Adanan Sukri bin Musa dan Bhg. En Mohd Noor bin Abd Hamid. Pembinaan masjid ini telah mencecah Kos sebanyak RM13.5 JUTA

## Keluasan dan Reka Bentuk

## Perasmian
Pada 27 Ogos 2010, Yang di-Pertuan Agong, Tuanku Sultan Mizan Zainal Abidin merasmikan masjid ini yang terletak di Wilayah Persekutuan , Kuala Lumpur. Turut hadir ialah Menteri di Jabatan Perdana Menteri, Datuk Seri Jamil Khir Baharom. 

Jamil Khir menegaskan bahawa wanita yang tidak menutup aurat di kawasan masjid  dan surau sebagai tidak wajar. Ini termasuklah tindakan Ahli Parlimen Serdang, Teo Nie Ching, dari DAP yang memasuki ruang solat utama Surau Al-Huda, Kajang Sentral sebelum ini.

## Rujukan
Masjid Al-Husna, Padang Besar

**Masjid AlHusna, Padang Besar** terletak di Padang Besar,Perlis, utara Semenanjung Malaysia.

## Perasmian
Masjid ini mula digunakan pada 22 September 2000 .Pada 28 Mei 2010, majlis perasmian masjid ini oleh Raja Perlis, Tuanku Syed Sirajuddin Syed Putra Jamalulail sempena sambutan ulang tahun keputeraan Raja Perlis yang ke-67 dan sambutan sedekad pemerintahan baginda.

Cadangan baginda agar pengurusan masjid menjalankan kegiatan yang boleh memikat golongan muda seperti menganjurkan pertandingan futsal atau program berbasikal dari masjid ke masjid.

## Rujukan
Masjid Al-Khalidiah

**Masjid Al-Khalidiah** terletak di Kampung Permatang Pasir, Tikam Batu, Sungai Petani,Kedah, utara Semenanjung Malaysia. Masjid baru ini dibina di atas masjid lama yang dirobohkan. Masjid ini bernilai RM 2 juta .

## Perasmian
Pada 19 Februari 2010, Sultan Kedah, Tuanku Sultan Abdul Halim Mu’adzam Shah ibni Almarhum Sultan Badlishah berangkat merasmikan masjid baru ini. Pembinaan bermula pada 1 Disember 2009 dan siap pada Ogos 2010. Bangunan utama masjid boleh memuatkan seramai 500 jemaah pada satu-satu masa.

Pembinaan masjid ini dibiayai oleh penyanyi,  Datuk Siti Nurhaliza binti Tarudin dan suaminya, Datuk Seri Khalid Mohamad Jiwa dan Yayasan Nurjiwa. Suaminya berasal dari kampung ini. Yayasan ini bertujuan membantu golongan yang memerlukan dan bagi melaksanakan program pembangunan agama. Nama masjid itu dicadangkan oleh seorang sheikh dari Mekah yang ditemuinya di Madinah dan nama itu turut dicadangkan oleh Imam Masjid Kampung Permatang Pasir. Ia nama salah satu syurga.Kebetulan pula nama tu seperti namanya. Tarikh perasmian iaitu 19 Februari adalah tarikh lahir Datuk Khalid.

Masjid ini dikatakan dibina pada 1896 dan dibina semula pada 1926 secara gotong royong.Pada 1985, 1997 dan 2005, kerja-kerja naik taraf masjid dijalankan untuk keselesaan jemaah.Pada 2009 pembinaan masjid baru di atas tapak sedia ada dilaksanakan. 

## Rujukan
Masjid Universiti Teknologi Malaysia

**Masjid Universiti Teknologi Malaysia** terletak di kawasan Universiti Teknologi Malaysia (UTM), Kampus Antarabangsa, Jalan Semarak, Kuala Lumpur, Malaysia.

## Perasmian
Pada 20 Ogos 2010, perasmian masjid ini dilakukan oleh Yang di-Pertuan Agong, Sultan Mizan Zainal Abidin. Turut hadir ialah Pemangku Sultan Terengganu, Tengku Muhammad Ismail dan Putera kedua, Tengku Muhammad Mua’az. Lain-lain ialah Ketua Polis Negara, Tan Sri Musa Hassan; Pro Canselor UTM, Tan Sri Dr Abdullah Ayub dan Datuk Dr Muhammad Ridzuan Salleh serta Pengerusi Lembaga Pengarah UTM, Tan Sri Abdul Halim Ali.

## Ciri-ciri
Naib Canselor UTM, Datuk Ir Dr Zaini Ujang menjelaskan bahawa masjid ini boleh menampung 3000 jemaah sewaktu solat Jumaat. Masjid baru ini bagi menggantikan masjid kayu yang dibina pada 1972. Ketika itu hanya menampung 1,500 jemaah saja. Masjid lama dirobohkan untuk dibina masjid baru yang bermula pada bulan November 2008.

## Rujukan
Sobri Anuar

**Mohd Sobri Anuar Mohd Tarmizi** (lahir 6 Julai 1976) ialah seorang pelawak, pelakon, pengacara, penulis, pengarah dan penerbit Malaysia. Antara filem terawal lakonan beliau adalah filem bergenre seram yang bertajuk Anak pada tahun 2008. Sementara itu, beliau juga telah terlibat dalam 40 teater, 4 filem pendek, 1 feature filem dan 5 drama TV. Telah menyertai bengkel seni lakonan di bawah anjuran FINAS pada tahun 2007.

Beliau pernah menyertai program Maharaja Lawak Mega bersama Bob Kuman. 

Pada 2012 Sobri memegang watak utama dalam siri komedi *[[Keluarga Iskandar]]* sebagai Azman Iskandar, anak kedua keluarga tersebut.

## Filemografi

## Anugerah dan pencalonan

## Pautan luar
* 
* 
* Sinemamalaysia
Oktober 2009

**[[Oktober]] [[2009]]** ialah bulan ke-10 untuk tahun 2009. Ia bermula pada hari Khamis dan berakhir selepas 31 hari pada hari Sabtu.

## Portal:Hal semasa
Berikut merupakan peristiwa yang berlaku pada bulan ini, diambil daripada .

* 30 Oktober - ICANN membenarkan negara dan wilayah memohon domain Internet peringkat tinggi yang ditulis dalam abjad bahasa-asli mereka.
* 28 Oktober - Penerbangan ujian pertama dalam program Ares I, Ares I-X berjaya dilancarkan NASA.
* 26 Oktober - Zine El Abidine Ben Ali *(gambar)* memenangi penggal kelimanya sebagai Presiden Tunisia.
*  26 Oktober - Tuanku Muhriz ditabalkan sebagai Yang di-Pertuan Besar Negeri Sembilan ke-11.
* 22 Oktober - Sistem pengendalian Microsoft Windows 7 mula dijual kepada ramai.
* 20 Oktober - ECOWAS menggantung keahlian Niger atas sebab krisis perlembagaannya yang masih berlangsung.
*  19 Oktober - Hari Malaysia diisytihar sebagai cuti umum mulai 2010.
* 17 Oktober - Jenson Button dan Brawn GP memenangi Kejohanan Formula Satu musim 2009‎.
* 13 Oktober - Di bawah skim *[[One Laptop Per Child]]*, Uruguay menjadi negara pertama membekalkan setiap pelajar sekolah rendah dengan sebuah komputer riba *(gambar)*.
* 9 Oktober - Kapal angkasa lepas NASA LCROSS berjaya dalam misinya menghentam Bulan, dalam rangka mencari air.
*  9 Oktober - Presiden Amerika Syarikat Barack Obama diumumkan sebagai penerima Hadiah Keamanan Nobel 2009.
* 6 Oktober - Penemuan gelang Phoebe Zuhal *(gambar bayangan artis)*, yang mempunyai jejari 200 kali ganda planet itu, diumumkan.
* 2 Oktober - Rio de Janeiro, Brazil, dipilih oleh Jawatankuasa Olimpik Antarabangsa sebagai tuan rumah Sukan Olimpik Musim Panas 2016.
* 1 Oktober - Mahkamah Agung United Kingdom *(gambar bangunan)* mula beroperasi, mengambil alih fungsi kehakiman Dewan Pertuanan.
Rani Lakshmibai

**Lakshmi Bai**, Rani dari Jhansi (kira-kira 19 November 1827 – 17 Jun 1858) (Marathi- झाशीची राणी, Hindi- झाँसी की रानी ), dikenali sebagai Jhansi Ki Rani, atau permaisuri Jhansi, adalah salah seorang tokoh utama Pemberontakan India 1857, dan simbol penentangan terhadap pemerintahan British di India. Beliau adalah permaisuri untuk negeri Jhansi yang terletak di bahagian utara India.
Santo Domingo (negeri)

:*Untuk kegunaan lain, sila lihat: [[Santo Domingo (nyahkekaburan)]].
*'Santo Domingo*' merupakan sebuah [[Negeri-negeri Republik Dominika|negeri]] dalam [[Republik Dominika]] dan berpisah dengan [[Daerah negara (Republik Dominika)|daerah negara]] pada 16 Oktober 2001.

==Majlis perbandaran dan daerah perbandaran==

Pada 20 Jun 2006, negeri Santo Domingo dibahagi kepada beberapa [[Senarai majlis perbandaran di Republik Dominika|majlis perbandaran]] (*municipios*) dan daerah perbandaran (*distrito municipal'' - D. M.).

## Rujukan
Santo Domingo (nyahkekaburan)

**Santo Domingo**, bahasa Sepanyol untuk Santo Dominic, boleh merujuk kepada:
## Tempat
* Republik Dominika
** Santo Domingo, ibu negara
** Santo Domingo (negeri)
* Santo Domingo, Chile
* Santo Domingo (kanton), Ecuador
## Sungai
* Sungai Santo Domingo, Venezuela
## Lain-lain
* Kubu Santo Domingo di Taiwan
Pertempuran Ascalon

**Pertempuran Asqalan** mengambil tempat di  Asqalan pada 12 Ogos 1099 dan merupakan pertempuran terakhir di dalam Perang Salib Pertama.

## Latar belakang
Tentera-tentera Salib telah menjalankan rundingan dengan kerajaan Fatimiyah Mesir dalam perjalanan mereka ke Baitulmaqdis, namun tidak mendapat kata sepakat dari kedua-dua belah pihak di dalam rundingan tersebut - di mana melalui rundingan tersebut kerajaan Fatimiyah bersedia untuk melepaskan wilayah Syam tetapi tidak sesekali melepaskan wilayah Palestin dan ini sangat tidak dipersetujui oleh para Salibi kerana amat bercanggah dengan matlamat utama mereka mendapatkan Gereja Makam Kudus di Baitulmaqdis. Baitulmaqdis dirampas daripada kerajaan Fatimiyah pada 15 Julai 1099 selepas pengepungan yang mengambil masa yang panjang. Tidak lama selepas itu, pihak Salibi telah mengetahui kerajaan Fatimiyah sedang dalam usaha untuk mengambil kembali tanah Palestin.
Stesen MRT Cashew

**Stesen MRT Cashew (DT2)** ialah sebuah stesen Sistem Pengangkutan Gerak Cepat di Singapura. Ia sebahagian daripada Tahap 2 Laluan Bandar dan sedang dalam pembinaan. Stesen ini dijadual untuk dibuka pada tahun 2017. Stesen ini diletakkan di bawah persimpangan Upper Bukit Timah Road dan Cashew Road.

## Perkhidmatan Keretapi

## Reka Letak Stesen

## Perkhidmatan Bas
Perkhidmatan-perkhidmatan bas berikut melalui perhentian-perhentian bas pada Upper Bukit Timah Road:

Perkhidmatan-perkhidmatan bas berikut melalui perhentian-perhentian bas pada Cashew Road:

## Rujukan

## Pautan Luar